L-2021 u l-Artisti Assoċjati Sena ġdida titlob bidu ġdid imma dan ma jfissirx li ma nistgħux naraw uċuħ familjari, hux hekk?Mingħajr aktar dewmien, ninsabu kburin li nistgħu nippreżentaw is-6 artisti assoċjati għall-2021 li qegħdin hawn biex jixtiequ lil kullħadd Sena Ġdida mimlija saħħa u prosperità.📹 The Insynk CollectiveNew Years call for New Beginnings but that doesn't mean that you can't expect some familiar faces along the way.Without further ado we proudly present our 6 associate artists for 2021 who are all here to wish everyone at home a bright and prosperous New Year! Posted by Teatru Malta on Friday, January 1, 2021 .td_uid_2_600a75acabca6_rand.td-a-rec-img{text-align:left}.td_uid_2_600a75acabca6_rand.td-a-rec-img img{margin:0 auto 0 0} Dan l-aħħar Teatru Malta mhux talli sar membru sħiħ tal-Konvenzjoni Ewropea tat-Teatru iżda għandhom ukoll xi affarijiet important fil-komma għall-2021! Bdew bl-introduzzjoni tal-artisti assoċjati tagħhom. Il-Programm tal-Artisti Assoċjati huwa opportunità ġdida u eċċitanti għal mhux iktar minn 6 artisti biex jikkollaboraw ma' Teatru Malta u jaqsmu l-għarfien, il-kompetenzi u r-riżorsi tagħhom għal aktar żvilupp tal-prattiċi artistiċi tagħhom stess u tal-kollegi tagħhom. Min irnexxielu? Agħti naqra ħarsa lejn il-filmat biex issir taf. Din is-sena l-kumpanija nazzjonali tat-teatru se tkun qed taħdem mill-viċin ma' Jimmy Grima, Lee-N Abela, Marta Vella, Paul Portelli, Simon Bartolo u Simone Spiteri, li kollha se jkunu qed jaqsmu l-ħsibijiet tagħhom u jinvolvu ruħhom fi proġetti speċifiċi li tħejjew għas-sena l-ġdida. Jekk se niġġudikaw Teatru Malta mill-kumpanija li qed iżommu allura ejja ngħidu li aħna eċċitati naraw x'hemm lest għalina fix-xhur li ġejjin. L-artisti assoċjati huma kollha professjonisti u prattikanti bl-esperjenza fis-snajja tagħhom, mill-kitba għar-reċtar, għad-direzzjoni, l-artisti kollha magħżula għandhom rikkezza ta' għarfien u esperjenza biex iġibu magħhom għadd ġmielu ta' ideat kreattivi. Proġett ieħor flimkien mal-programm tal-Artisti Assoċjati ta' Teatru Malta huwa l-Atelier Francis Ebejer imġedded ta' Teatru Malta b'kollaborazzjoni mat-Teatru Manoel u Spazju Kreattiv. Dan il-proġett ilu jitħejja għal żmien twil u ġej mill-predeċessuri tiegħu il-Premju u mbagħad il-Proġett Francis Ebejer. Issa li lestew il-bord tal-artisti assoċjati tagħhom, l-ewwel sessjoni introduttorja tal-Atelier se ssir fit-28 ta' Jannar fuq Zoom u se tkun miftuħa għal kull min huwa interessat li eventwalment japplika biex jifforma parti mill-Atelier. L-Atalier għandu l-għan li jkun spazju sikur biex niddiskutu, niddibattu u nipproduċu t-teatru. Biex tirreġistra għas-sessjoni introduttorja tal-Atelier Francis Ebejer ikklikkja hawn . Dan it-tagħrif twassal minn Teatru Malta. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_600a75acabf5d_rand.td-a-rec-img{text-align:left}.td_uid_3_600a75acabf5d_rand.td-a-rec-img img{margin:0 auto 0 0}